ผู้หญิงที่มีอาการแบบนี้สามารถกินยาคุมกำเนิดได้ด้วยหรอค่ะ มันจะมีผลกระทบและผลเสียที่เสี่ยงต่อร่างกายหรือป่าวค่ะ เพราะเคยไปหามาเขาบอกมาแค่3วิธีคือ 1.กินยา 2.ฮอร์โมนบำบัด 3.ผ่าตัด (วิธีที่กินยาคุมกำเนิดมันช่วยได้และได้ผลจริงหรือป่าวค่ะ
สวัสดีค่ะ เยื่อบุโพรงมดลูกเจริญผิดที่ คือภาวะที่เยื่อบุโพรงมดลูก ไปเจริญภายนอกผนังมดลูก เช่น ไปเจริญที่ชั้นกล้ามเนื้อมดลูก เนื้อเยื่อที่ยึดมดลูก หรือเนื้อเยื่อรอบๆ มดลูก ที่รังไข่ ในอุ้งเชิงกราน รวมถึงอาจไปที่กระเพาะปัสสาวะ ลำไส้ตรวง ช่องคลอด เป็นต้นสำหรับอาการก็จะขึ้นอยู่กับความรุนแรงของเยื่อบุที่ไปเจริญภายนอกผนังมดลูก ในบางรายอาจไม่มีอาการอะไรก็ได้ ส่วนรายที่มีอาการก็จะมีระดับความรุนแรงต่างกัน ได้แก่ ปวดท้องน้อยขณะมีประจำเดือน ปวดท้องน้อยในช่วงก่อนการมีประจำเดือนมา เจ็บขณะมีเพศสัมพันธ์ มีเลือดออกผิดปกติ มีบุตรยาก เป็นต้นส่วนการรักษาก็จะขึ้นอยู่กับความรุนแรงของโรค โดยจะเป็นไปตามลำดับ ดังนี้- การใช้ยาแก้ปวด บรรเทาตามอาการปวดที่เกิดขึ้น เช่น ไอบูโพรเฟน พอนสแตน เป็นต้น- การใช้ยาฮอร์โมนรักษา เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น หรืออาจใช้ยาดานาซอล (Danazol) ซึ่งเป็นยากลุ่มฮอร์โมนแอนโดรเจนที่ช่วยยับยั้งเยื่อบุโพรงมดลูกไม่ให้เจริญผิดที่ด้วยการป้องกันการหลั่งฮอร์โมนที่กระตุ้นการตกไข่และทำให้ประจำเดือนไม่มา- การผ่าตัดดังนั้น การรักษาในแต่ละคน ก็จะขึ้นอยู่กับความรุนแรงของอาการ และจะเลือกการรักษาเป็นไปตามลำดับดังกล่าวค่ะ ส่วนการตอบสนองต่อการรักษาในแต่ละคนก็อาจไม่เหมือนกันค่ะ